Solidariteit in arbeidshof: NWU se onbillike arbeidspraktyk - Solidariteit WêreldSolidariteit Wêreld
Tuis › Mediaverklarings › Solidariteit in arbeidshof: NWU se onbillike arbeidspraktyk
Maandag | 07 September | 2020
Solidariteit sal op 10 September in die arbeidshof in Braamfontein, Johannesburg, wees met 'n dringende aansoek teen die Noordwes-Universiteit (NWU) oor dié instelling se onbillike optrede teenoor werknemers. Solidariteit voer die saak namens sy lede nadat die NWU onregmatige veranderings aan hul salarisooreenkomste aangebring het.
Die universiteit het sy werknemers op 24 Julie deur middel van 'n skrywe ingelig dat hulle vanaf 1 Augustus op 'n nuwe "groepslewensversekeringskema" geplaas sal word wat die huidige skema, soos uiteengesit in hul oorspronklike diensooreenkoms, sal vervang. Die nuwe skema word teen 'n hoër premie aangebied en lewer minder voordele as die vorige skema.